CELEX: 62013TN0483
Language: mt
Date: 2013-09-10 00:00:00
Title: Kawża T-483/13: Rikors ippreżentat fl- 10 ta’ Settembru 2013 — Oikonomopoulos vs Il-Kummissjoni

23.11.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 344/59
            
         Rikors ippreżentat fl-10 ta’ Settembru 2013 — Oikonomopoulos vs Il-Kummissjoni
   (Kawża T-483/13)
   2013/C 344/108
   Lingwa tal-kawża: l-Ingliż
   
      Partijiet
   
   
      Rikorrent: Athanassios Oikonomopoulos (Ateni, il-Greċja) (rappreżentanti: N. Korogiannakis u I. Zarzoura, avukati)
   
      Konvenuta: Il-Kummissjoni Ewropea
   
      Talbiet tar-rikorrent
   
   
               —
            
            
               tagħtih kumpens għad-danni;
            
         
               —
            
            
               tiddikjara li serje ta’ azzjonijiet u miżuri tal-OLAF ma humiex legalment eżistenti u jikkostitwixxu provi inammissibbli.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi.
   
               (1)
            
            
               L-ewwel motiv ibbażat fuq użu ħażin ta’ poter min-naħa tal-OLAF, peress li ma kienx intitolat jinvestiga r-relazzjonijiet kuntrattwali bejn il-Kummissjoni u terzi u aġixxa ultra vires fl-investigazzjoni inkwistjoni bi ksur ta’ diversi artikoli tal-qafas legali kkonċernat bħar-Regolament tal-Kunsill Nru 2185/96 (1) u r-Regolament Nru 1073/1999 (2).
            
         
               (2)
            
            
               It-tieni motiv ibbażat fuq ksur tar-Regolament Nru 45/2001 (3) dwar il-protezzjoni ta’ individwu fir-rigward tal-ipproċessar ta’ data personali mill-istituzzjonijiet u l-korpi tal-Komunità u dwar il-movement liberu ta’ dak id-data, ksur tal-Artikolu 8 tar-Regolament Nru 1073/1999, ksur tal-obbligu ta’ kunfidenzalità, ksur tad-dritt għar-rispett tal-ħajja privata u ksur tal-prinċipju ta’ amministrazzjoni tajba, peress li l-OLAF u diversi Direttorati Ġenerali tal-Kummissjoni aġixxew b’mod illegali meta pproċessaw data personali tar-rikorrent u ttrażmettew din id-data fi ħdan il-Kummissjoni stess u lil terzi.
            
         
               (3)
            
            
               It-tielet motiv ibbażat fuq ksur tad-drittijiet tad-difiża, peress li r-rikorrent għandu biss informazzjoni limitata fuq il-fatti li jikkonċernawh fil-kuntest tal-investigazzjoni inkwistjoni u, konsegwentement, ma ngħatax l-opportunità li jiddefendi lilu nnifsu minn kwalunkwe eventwali akkuża.
            
         
      (1)  Regolament tal-Kunsill (EURATOM, KE) Nru 2185/96, tal-11 ta’ Novembru 1996, dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolarijiet oħra (ĠU Edizzjoni Speċjali bil-Malti, Kapitolu 9, Vol. 1, p. 303)
   
      (2)  Regolament (KE) Nru 1073/1999 tal-Parlament Ewropew u tal-Kunsill, tal-25 ta’ Mejju 1999, dwar investigazzjonijiet immexxija mill-Uffiċċju Ewropew ta’ Kontra l-Frodi (OLAF) (ĠU Edizzjoni Speċjali bil-Malti, Kapitolu 1, Vol. 3, p. 91)
   
      (3)  Regolament (KE) Nru 45/2001 tal-Parlament Ewropew u tal-Kunsill, tat-18 ta’ Diċembru 2000, dwar il-protezzjoni ta’ individwu fir-rigward tal-ipproċessar ta’ data personali mill-istituzzjonijiet u l-korpi tal-Komunità u dwar il-movement liberu ta’ dak id-data (ĠU Edizzjoni Speċjali bil-Malti, Kapitolu 13, Vol. 26, p. 102)